

**MEGHÍVÓ**

**A tudás megszerzése**

(műhelybeszélgetés)

A Zöld Kakas Líceumban évek óta folyik egy izgalmas program egy diákcsoporttal, amely az úgynevezett atipikus tehetségű (különös képességekkel és hajtóerőkkel rendelkező) gyerekek[[1]](#footnote-1) személyre-szabott fejlesztését tűzte ki célul. A program kiindulópontja az volt, hogy minél többféle módon információkat gyűjtsünk arról, hogy ők „kicsodák”, hogyan gondolkodnak, hogyan és milyen képet építenek fel magukban a világról. Ezért folyamatosan igyekeztünk minél többféle formában (a metakommunikáció, különböző művészeti formákban való megjelenés, verbálisan stb.) rögzíteni a velük való kommunikációt – próbáljuk megérteni és megtanulni őket, illetve próbálunk tanulni Tőlük.

Úgy gondoljuk, hogy ezek a pedagógiai tapasztalatok[[2]](#footnote-2) nagyon sok tanulsággal szolgálhatnak a jövő iskolája számára is: a személyre szabott oktatás, egy új típusú diák-tanár-szülő viszony kialakítása, új pedagógia módszerek, a diákoktól való tanulás lehetősége stb.

Szeretnénk társakat, szövetségeseket találni ehhez az izgalmas kutatáshoz és fejlesztéshez. Ennek érdekében szervezzük a program első nyilvános bemutatóját, amelyen megosztjuk tapasztalatainkat, ízelítőt adunk az atipikus diákok által készített dokumentumokból és megvitatjuk Veletek az ilyen jellegű kutatások és fejlesztések tanulságait.

időpont **2021.02.12. 14-18 óra**

helyszín **Zöld Kakas 1091 Budapest, Hurok u. 11.**

A **program** három nagyobb részre tagolódik:

**14.00 - 14.35 Készségkonstrukciók[[3]](#footnote-3) nyomon-követése a Zöld Kakasban -** Braun József

**14.40 – 15.25 Közvetlen beszélgetés meghívott szakemberekkel**

**Gyarmathy Éva** – Apor Vilmos Katolikus Főiskola (AVKF) Atipikus Fejlődés Módszertani Központ

**Kiss Virág** – EKE BMK Vizuális Művészeti Intézet; ELTE BGGYK Általános Gyógypedagógiai Intézet

**Kolossai Nedda** – ELTE Tanító- és Óvóképző Kar Gyermeknevelés főszerkesztő

**Endrődy-Nagy Orsolya Tünde** - ELTE Pedagógiai és Pszichológiai Kar Neveléstudományi Intézet

**A beszélgetés fókuszai**

* Vannak-e atipikus gyerekek, vagy mindenki az?
* Melyek az atipikus gyerekek (tehetségek) fő jellemzői?
* Milyen az atipikus gyerekek számára otthont teremtő iskola?
* Hogyan lehet nyomon követni a személyenként különböző tudás-, képesség- ill készségkonstrukciókat
* Az ú.n. SLR-profil előállítása - a beszélt nyelv érzelmi mélyrétegei feltárása konkrét személyeknél.

**15.25 – 15.35**  Szünet

**15.35 – 17.05** Nyilvános beszélgetés – az addig csak digitális formában kapcsolódó nézők interaktív bekapcsolódása

A program egésze követhető a megadott felületen - [https://us02web.zoom.us/j/84147423656](https://www.google.com/url?q=https://us02web.zoom.us/j/84147423656&sa=D&source=calendar&ust=1612518029174000&usg=AOvVaw0loYZnygLIIN7o_AgmaRJZ).

Ugyanakkor a harmadik résznél a felület interaktívvá válik és az érdeklődők is bekapcsolódhatnak a beszélgetésbe.

1. Fő jellemzőjük: sokdimenziós érzékelési terek, kiterjesztett tudatosság, jelenélmény (időn kívüliség élménye), önmagam tanúja vagyok, érzelmi kommunikáció (fogalmiság nélkül) stb. [↑](#footnote-ref-1)
2. Design thinking, atipikus tehetség - atipikus szervezeti környezet (ethosz-orientált szervezet), tudás-konstrukció tudás konstruálódása, képesség/készség-konstrukció, képesség/készség konstruálódása, Sensory Language Retrieval (SLR) [↑](#footnote-ref-2)
3. lsd. még [www.zoldkakas.hu](http://www.zoldkakas.hu) oldalon a „TUDÁSBÁZIS” tartalmait [↑](#footnote-ref-3)